
Ministru kabineta rīkojums Nr. 88
Rīgā 2023. gada 22. februārī (prot. Nr. 10 14. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" (turpmāk – rīkojums Nr. 518) 9. punktu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 1 183 338 euro apmērā, tai skaitā:
· 1.1. 1 094 275 euro, lai segtu izdevumus, kas saistībā ar rīkojuma Nr. 518 izpildei nepieciešamo pasākumu īstenošanu radušies laikposmā no 2022. gada 1. decembra (atsevišķi izdevumi no 2022. gada 1. septembra) līdz 2022. gada 31. decembrim, tai skaitā lai Iekšlietu ministrijas padotības iestādēs nodarbinātajiem samaksātu par virsstundu darbu, izmaksātu piemaksas par dienesta (darba) pienākumu izpildi nakts laikā, par darbu paaugstināta riska un slodzes apstākļos, par nozīmīgu ieguldījumu attiecīgās institūcijas stratēģisko mērķu sasniegšanā, kā arī lai segtu izdevumus par degvielas iegādi, no tiem:
· 1.1.1. Valsts policijai – 1 009 171 euro;
· 1.1.2. Valsts robežsardzei – 50 040 euro;
· 1.1.3. Pilsonības un migrācijas lietu pārvaldei – 21 171 euro;
· 1.1.4. Valsts drošības dienestam – 13 893 euro;
· 1.2. 89 063 euro, lai kompensētu papildu izdevumus (vidējās izpeļņas pieaugums), kas rodas, nosakot samaksu par virsstundu darbu un piemaksas saistībā ar rīkojuma Nr. 518 izpildei nepieciešamo pasākumu īstenošanu, tai skaitā:
· 1.2.1. Valsts policijai – 83 130 euro;
· 1.2.2. Valsts robežsardzei – 4169 euro;
· 1.2.3. Pilsonības un migrācijas lietu pārvaldei – 1764 euro.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā likumprojekta "Par valsts budžetu 2023. gadam un budžeta ietvaru 2023., 2024. un 2025. gadam" izskatīšanai Saeimā otrajā lasījumā priekšlikumus par šā rīkojuma 1. punktā minēto līdzekļu pārdali no valsts budžeta programmas 02.00.00 "Līdzekļi neparedzētiem gadījumiem".

